N á v r h 

komuniké

Vláda Slovenskej republiky na svojom zasadnutí dňa ............. 2002 prerokovala a schválila návrh zákona o ozbrojených silách Slovenskej republiky.
Návrh zákona o ozbrojených silách Slovenskej republiky je vypracovaný na základe Plánu legislatívnych úloh vlády Slovenskej republiky na rok 2001. Návrh zákona komplexne upravuje problematiku ozbrojených síl  Slovenskej republiky pri zohľadnení ich súčasných úloh tak, aby zodpovedala potrebám Slovenskej republiky.  Návrh zákona deklaruje, že na zachovanie mieru 
a bezpečnosti Slovenskej republiky a plnenie záväzkov, ktoré jej vyplývajú z medzinárodných zmlúv sa vytvárajú ozbrojené sily Slovenskej republiky. Návrh zákona upravuje základné zložky ozbrojených síl Slovenskej republiky, ich úlohy a ich použitie, riadenie a kontrolu, velenie, mobilizáciu ozbrojených síl, ich prípravu, použitie vojenskej zbrane a vojenského zbraňového systému, donucovacích prostriedkov, medzinárodnú spoluprácu ozbrojených síl Slovenskej republiky, ako aj ich vyslanie  mimo územia Slovenskej republiky.